wickkiey/tamil-wikipedia-chunked huggingface dataset:
# பெரிய நிக்கோபார் தீவு

**பெரிய நிக்கோபார் தீவு ( Great Nicobar** இந்தி: बड़ा निकोबार, நிக்கோபாரி: टोकिओंग लोंग, *Tokieong Long*) என்பது இந்தியாவின் நிக்கோபார் தீவுகளில் பெரிய பகுதியாகும். இது சுமத்ரா தீவின் வடக்கில் உள்ளது. இத்தீவு 1045&nbsp;கி.மீ<sup>2</sup> பரப்பளவு உடையது, என்றாலும் இதன் மக்கள் தொகை மிக்க்குறைவாக 9,440 மட்டுமே கொண்டது. இத்தீவு பெருமளவு மழைக் காடுகளைக் கொண்டு காட்டுயிர்களின் புகளிடமாக உள்ளது.  
இத்தீவில்தான் மகா நிக்கோபார் உயிர்க்கோளக் காப்பகம், இந்திரா முனை ஆகியவை உள்ளன. இந்த இந்திரா முனைதான் இந்தியாவின் தென்முனையாக உள்ளது. மேலும் ஐ. என். எஸ். பாஸ் கடற்படை விமான நிலையமும் அதன் அருகே காம்ப்பெல் பே கூட்டு சேவைகள் கீழ் இந்திய பாதுகாப்புப் படைகளைச் சேர்ந்த அந்தமான் நிக்கோபார் வானூர்தி படைப்பிரிவும் (ஏ. என். சி ) உள்ளன. இதுவே இந்திய படைத்துறையின் தென்கோடி வானூர்தி நிலையமாகும்.  
இத்தீவு 2004 இந்திய பெருங்கடல் நிலநடுக்க ஆழிப்பேரலையின்போது பெருமளவு பாதிக்கப்பட்டது. அச்சமயம் வெளியுலக தொடர்பிலிருந்து ஒரு நாள்வரை துண்டிக்கப்பட்டிருந்தது.
# பெரிய நிக்கோபார் தீவு

## நிலவியல்

இத்தீவில் அலெக்சாந்ரா, அம்ரித் கவுர், துக்மர், கலாதியா போன்ற பல ஆறுகள் உள்ளன. கிட்டத்தட்ட அனைத்து ஆறுகளும் தொற்கு அல்லது தென்மேற்கு திசையில் பாய்வது இத்தீவின் நிலப்பரப்பு எப்பக்கம் சாய்ந்துள்ளது என்பதை குறிப்பதா உள்ளது. இத்தீவில் நிறைய மலைத் தொடர்கள் காணப்படுகிறன. இதில் முதன்மையான தொடர் வடக்கு- தெற்காக அமைந்துள்ளது. இத்தொடரில்தான் துய்லியர் மலை உள்ளது, இதுவே கடல் மட்டத்தில் இருந்து 642 மீட்ர் உயரத்தில் உள்ள பகுதியாகும்.  
இந்திரா முனை (6 ° 45'10 "வ மற்றும் 93 ° 49'36" கி) என்ற பகுதியே பெரிய நிக்கோபார் தீவு மற்றும் இந்தியாவின் தென்கோடி புள்ளியாக உள்ளது. இந்திரா முனை 26 திசம்பர் 2004 ஆண்டைய ஆழிப்பேரலையின்போது பாதிக்கப்பட்டது. இதனால் இங்கிருக்கும் கலங்கரை விளக்கம் சேதமடைந்திருந்தது. கலங்கரை விளக்கம் பின்னர் செய்யப்பட்டு செயல்பட்டு வருகிறது.
# பெரிய நிக்கோபார் தீவு

## விலங்குகள்

தீவின் பெரும்பான்மை பகுதி மகா நிக்கோபார் உயிர்க்கோளக் காப்பகமாக உள்ளது. இப்பகுதி பல அகணிய உயிரிகளான தாவரங்கள், விலங்குகள் ஆகியவற்றின் உறைவிடமாக உள்ளது. இங்குள்ள சில குறிப்பிடத்தக்க உயிரினங்கள் நிக்கோபார் ஸ்குருப்பலோ பறவை, எடிபிலி-கூட்டு ஸ்விஃப்லிட், நிக்கோபார் நீண்ட வால் குரங்கு, உவர்நீர் முதலை, பேராமை, மலேய பெட்டி ஆமை , நிக்கோபார் மர மூஞ்சூறு , இராச மலைப்பாம்பு, தேங்காய் நண்டு ஆகியவை ஆகும்.
# பெரிய நிக்கோபார் தீவு

## மக்கள் தொகை

இந்த தீவு ஷோம்பென் மக்களின் தாயகமாக உள்ளது.
# பெரிய நிக்கோபார் தீவு

## போக்குவரத்து

இங்கு கிழக்கு கடற்கரையில் 915மீ விமான ஓடுபாதை உள்ளது.
- கப்பல்துறை: இங்கு உள்ள கேம்போல் வளைகுடாவில் ஒரு சிறிய துறைமுகம் உள்ளது.
# கொடுங்கனவு

, c.1797)]]
'''
**கொடுங்கனவு** (*nightmare*) என்பது மூளையில் வலிமையான உணர்வு பூர்வ விளைவை ஏற்படுத்துகின்ற ஒரு விரும்பத் தகாத நிகழ்வாகும். இதனால் பிரதானமாக பயமும் மற்றும் பதட்டம் விரக்தி கவலை என்பனவும் ஏற்படும். இக் கனவுகள் பொதுவாக மன உளைச்சல் அல்லது உடல் ரீதியான பயங்கரமானதாக இருக்கலாம். இவ்வாறு கனவினால் பாதிக்கப்பட்டோர் அவ்வப்போது தூக்கம் கலைந்து எழுந்து மீண்டும் சிறிது நேரத்திற்குத் தூங்க முடியாமல் தவிப்பார்கள்.  
சரியான முறையில் உடலை வைத்து தூங்காமை, காய்ச்சல் மற்றும் பதட்டம், விரக்தி போன்ற மன அழுத்த காரணிகளால் இவ்வாறான கொடுங்கனவுகள் ஏற்படுகின்றன. தூங்குவதற்குச் சற்று முன்னதாக உணவு உட்கொள்வதனால் உடலின் வளர்சிதை அதிகரிப்பதோடு மூளையின் செயற்பாடும் அதிகரிக்கும். இது கொடுங்கனவு ஏற்படுவதற்கு பிரதான காரணமாக அமைகின்றது. மீண்டும் மீண்டும் இவ்வாறான கனவு ஏற்பட்டால் வைத்திய ஆலோசனையைப் பெறுவது சிறந்தது. ஏனெனில் கொடுங்கனவுகள் அன்றாட தூக்க வட்டத்தில் செல்வாக்குச் செலுத்தி தூக்கமின்மையை ஏற்படுத்தக் கூடும்.
# கொடுங்கனவு

## நிகழ்வும் வகைகளும்

கனவுகள் பற்றிய ஆய்வுகளின் படி 75% வரை கனவுகள் மூலம் எதிர்மறையான உணர்வுகளே தோற்றுவிக்கப்படுகின்றன. எப்படியாகினும், மனிதர்கள் விரும்பத்தகாத கனவுகளையே நினைவில் வைத்திருப்பார்கள்.  
கொடுங்கனவு என்பது ஒருவரைத் தூக்க வட்டத்திலிருந்து இடைநடுவே எழுப்பி பயம் போன்ற எதிர்மறை உணர்வை தோற்றுவிக்கின்ற ஒரு வகைக் கனவு எனவும் வரைவிலக்கணப்படுத்த முடியும். இவ்வாறான நிகழ்வுகள் சராசரியாக மாதம் ஒரு முறை ஏற்படும் என கூறப்படுகின்றது. பொதுவாக 5 வயதிற்கு குறைந்த பிள்ளைகளுக்கு கொடுங்கனவுகள் ஏற்படுவதில்லை. இளம் வயதினருக்கே இவ்வாறான கனவுகள் ஏற்படுகின்றன(25 சதவீதம் வரை வாரம் ஒரு முறை கொடுங்கனவுகளை காண்கின்றனர்).
# கொடுங்கனவு

## காரணிகளுக்கான கோட்பாடுகள்

கொடுங்கனவுகள் ஏற்பட பல காரணிகள் இருப்பதாக விஞ்ஞான ஆராய்ச்சிகள் கூறுகின்றன. சிறுவர்களை மையப்படுத்திய ஆய்வுகளின் படி கொடுங்கனவுகளுக்கும் அவர்களது வாழ்வில் ஏற்படுகின்ற மன அழுத்தத்திற்கும் தொடர்பிருப்பதாக ஆராய்ச்சியாளர்கள் கண்டறிந்துள்ளனர். பொதுவாக சிறுவர்களுக்கு பாடசாலை மற்றும் சமூக காரணிகளால் ஏற்படும் மனஅழுத்தம் காரணமாகவும் கொடுங்கனவுகள் ஏற்படுகின்றன. குடும்ப அங்கத்தவர் அல்லது நெருங்கிய நண்பர் ஒருவரின் மரணத்தை அனுபவித்த சிறுவர்களுக்கே மிக அதிகமாக கொடுங்கனவுகள் ஏற்படுகின்றன.  
நித்திரையில் மூச்சுத்திணறல் ஏற்படுகின்ற நோயாளிகளை மையமாகக் கொண்டு கொடுங்கனவிற்கான காரணிகளை கண்டறிவதற்கான மற்றுமொரு ஆய்வு நிகழ்த்தப்பட்டது. நித்திரையில் ஏற்படும் மூச்சுத்திணறல் அல்லது சுவாசிக்க முடியாமையினால் தான் கொடுங்கனவுகள் ஏற்படுகின்றதா என நிரூபிப்பதற்காக இவ் ஆய்வு நிகழ்த்தப்பட்டது. பத்தொன்பதாம் நூற்றாண்டளவில் சுவாசத்திற்கு போதுமான ஒட்சிசன் இன்மையால் தான் கொடுங்கனவுகள் ஏற்படுவதாக ஆய்வாளர்கள் கருதினார்கள். ஏவ்வாறாயினும் அவ் எடுகோள் தவறானது என நிரூபிக்கப்பட்டது. அதாவது தூக்கத்தில் மூச்சுத்திணறல் ஏற்படுபவர்களை விட உடல் ஆரோக்கியமானவர்களே கொடுங்கனவினால் அதிகம் பாதிக்கப்படுவதாக அறியப்பட்டது.
# கொடுங்கனவு

## ஏற்படக்கூடிய விளைவுகள்

கொடுங்கனவுகளினால் ஏற்படும் விளைவுகள் தூக்கத்தின் தரத்தில் எவ்வாறு செல்வாக்குச் செலுத்துகின்றது என்பது தொடர்பாக இளங்கலை மாணவர் குழு ஒன்றினால் ஆய்வு செய்யப்பட்டது. ஆய்விற்கு உட்படுத்தப்பட்டவர்கள் அசாதாரண தூக்க வடிவமைப்பைக் கொண்டிருந்தார்கள் என ஆய்வு கூறியது. கொடுங்கனவினால் பாதிக்கப்பட்டவர்களும் தூக்கமின்மை நோயினால் பாதிக்கப்பட்டவர்கள் போலவே காணப்பட்டார்கள். அதாவது இவ்வாறான கனவினால் பாதிக்கப்படுபவர்களுக்கு சாதாரண மக்களைப் போன்று ஒய்வு கிடைப்பதில்லை. இவர்கள் தரமான தூக்க வடிவமைப்பைக் கொண்டிருப்பதில்லை. இரவு நேரங்களில் அடிக்கடி தூக்கம் கலைவதனாலும் மற்றும் மீண்டும் நித்திரைக்குத் திரும்புவதில் உள்ள பயம் காரணமாகவுமே தூக்க வடிவமைப்பு பாதிக்கப்படுவதாக கருதப்படுகின்றது.
# கொடுங்கனவு

## சிகிச்சை

பிராய்ட் மற்றும் யுங் ஆகிய ஆய்வாளர்களிடையே கொடுங்கனவு பற்றி ஒரு பொதுவான கருத்து காணப்பட்டது. இருவரும் இது ஒரு தீர்வு காணப்படக்கூடிய பிரச்சினை என்றே கூறினார்கள்.  
கலிடே(1987) சிகிச்சை வழிமுறைகளை நான்கு வகைப்படுத்தினார். மேற்படி வழிமுறைகளில் ஒன்றுக்கு மேற்பட்ட வழிமுறைகளை இணைத்துப் பயன்படுத்துவதால் சிறந்த கிகிச்சையை வழங்க முடியும். (ஆங்கிலப் பதங்கள் தரப்பட்டுள்ளன.)  
- ஆனாலிட்டிக்( Analytic) மற்றும் கதாற்றிக்(cathartic) வழிமுறை.
- ஸ்ரோறி லைன் ஆல்ரரேசன்( Story-line alteration) அணுகுமுறை.
- பேஸ் அன்ட் கொன்கர்( Face-and-conquer) அணுகுமுறை.
- உணர்ச்சி மற்றும் அது தொடர்பான நடத்தை பற்றிய(Desensitization and related behavioral) அணுகுமுறை.  
ஒரு கற்பனையை மீண்டும் மீண்டும் பயிற்சி செய்கின்ற ஒரு வகை தொழில்நுட்பமானது Trauma and Dreams(1996) என்ற புத்தகத்தில் முதன் முதலாகக் குறிப்பிடப்பட்டது. நான்கு பகுதிகளைக் கொண்ட சிகிச்சை முறையானது க்ரக்கோ மற்றும் ஸட்ரா(2006) ஆகியோரால் முன்வைக்கப்பட்டது. முதல் இரு பகுதிகளும் கொடுங்கனவுகள் எவ்வாறு தூக்கமின்மையுடன் தொடர்புபட்டுள்ளன என்பதையும்; அது எவ்வாறு இடையூறான விளைவுகளை ஏற்படுத்துகின்றது என்பதையும் மையப்படுத்தியதாக இருந்தது. மற்றைய இரு பகுதிகளும் மனிதனின் கற்பனைத் தொகுதியை(human imagery system) மையப்படுத்தியதாக அமைந்தது. முதலாவதாக நோயாளி ஒரு கொடுங்கனவினைத் தெரிவு செய்யுமாறு கூறப்பட்டது. ஆனால் அதிக அழுத்தம் ஏற்படுத்தும் கனவு தான் தெரிவு செய்யப்பட வேண்டியதில்லை. யோசப் நெய்தரிட்(Joseph Neidhardt) என்பவரால் உருவாக்கப்பட்ட விதிமுறைக்கு அமைய “உங்கள் விருப்பப்படி கொடுங்கனவினை மாற்றியமைக்குமாறு கூறப்பட்டது. இதன் விளைவாக ஒரு புதிய வேறுபட்ட கனவு உருவாக்கப்படும். இது மன அழுத்தக்காரணியில் இருந்து வேறுபட்டதாக கூட அமைய முடியும். இறுதியாக புதிய கனவினை மீளப் பயிற்சி செய்யுமாறு அறிவுறுத்தப்படும். பொதுவாக ஒருவரின் தீர்க்கப்படாத பிரச்சினை காரணமாகவும் கொடுங்கனவு ஏற்படுவதாகக் கூறப்படுகின்றது. சில சந்தர்ப்பங்களில் நீண்டகால மன உளைச்சலும் இதற்குக் காரணமாக அமையலாம். எவ்வாறாயினும் மருந்து மூலமோ அல்லது உளவியல் சிகிச்சை மூலமோ இது குணப்படுத்தக் கூடிய ஒன்றாகும்.
# கடத்தி அலை

மின்காந்த அலையின் ஒரு பகுதி **கடத்தி அலை** (carrier wave) ஆகும். பொதுவாக இதன் அலை நீளம், நீள-அலையிலிருந்து (Long-wave) ரேடார் (கதிரலைக் கும்பா) அதிர்வு (Radar frequency) அலை வரை இருக்கும். இந்தக் கடத்தி அலை தகவல்கலை எடுத்து மற்றொரு பகுதிக்கு செல்கிறது. இவ்வாறு கடத்தி அலையில் தகவலை சேர்க்கப்படும் முறைக்கு பண்பேற்றம் என்று அழைக்கப்படுகிறது.
# ஹோசியார்பூர் மாவட்டம்

**ஹோசியார்பூர் மாவட்டம்** (Hoshiarpur District) வடமேற்கு இந்தியாவின் பஞ்சாப் மாநிலத்தின் 22 மாவட்டங்களில் ஒன்றாகும். இம்மாவட்டத் தலைமையிட நகரம் ஹோசியார்பூர் மாநகராட்சி ஆகும்.
# ஹோசியார்பூர் மாவட்டம்

## மாவட்ட நிர்வாகம்

ஜலந்தர் வருவாய்க் கோட்டத்தில் உள்ள இம்மாவட்டம், ஹோசியார்பூர், தசுயா, கர்சங்கர், முக்கேரியன் என நான்கு வருவாய் வட்டங்களைக் கொண்டுள்ளது. மேலும் ஊரக வளர்ச்சித் திட்டங்களை நிறைவேற்ற ஹோசியார்பூர் I, ஹோசியார்பூர் II, புங்கா, தசுயா, தண்டா, முக்கேரியன், தல்வாரா, ஹாஜிப்பூர், மகில்பூர், கர்சங்கர் என பத்து ஊராட்சி ஒன்றியங்களைக் கொண்டுள்ளது.  
இம்மாவட்டம் ஹோஷியர்பூர் மாநகராட்சி, தண்டா, தசுகியா, முக்கேரியன் கர்திவாலா, சாம் சௌரசி, கர்சங்கர் என எழு நகராட்சிகளையும், மஹால்பூர், தல்வாரா என இரண்டு நகரப் பஞ்சாயத்துகளையும் கொண்டுள்ளது. இம்மாவட்டத்தில் 1416 கிராமங்கள் உள்ளது.
# ஹோசியார்பூர் மாவட்டம்

## அரசியல்

இம்மாவட்டம் சப்பெவால், தௌசா, கர்சங்கர், ஹோசியார்பூர், முக்கேரியன், சாம் சௌரசி, உர்மர், என ஏழு சட்டமன்றத் தொகுதிகளைக் கொண்டுள்ளது.
# ஹோசியார்பூர் மாவட்டம்

## மக்கள் தொகையியல்

2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 15,86,625 ஆக உள்ளது. கிராமப்புறங்களில் % மக்களும்; நகரப்புறங்களில் மக்களும் % வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி விகிதம் 7.1% ஆக உயர்ந்துள்ளது. மக்கள் தொகையில் 8,09,057 ஆண்களும் மற்றும் 7,77,568 பெண்களும் உள்ளனர். பாலின விகிதம் ஆயிரம் ஆண்களுக்கு 961 பெண்கள் வீதம் உள்ளனர். 3386 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 469 மக்கள் வாழ்கின்றனர். இம்மாவட்டத்தின் சராசரி படிப்பறிவு 84.6% ஆகவும், ஆண்களின் படிப்பறிவு 88.8% % ஆகவும், பெண்களின் படிப்பறிவு
80.3% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை ஆக உள்ளது. மொத்த மக்கள் தொகையில் பட்டியல் சமூக மக்கள் 5,57,504 ஆக உள்ளனர்.
மாவட்ட மக்கள் தொகையில் பட்டியல் சமூக மக்கள் 34% ஆக உள்ளனர்.
# ஹோசியார்பூர் மாவட்டம்

## மக்கள் தொகையியல்

### சமயம்

இம்மாவட்டத்தில் சீக்கிய சமய மக்கள் தொகை 33.92% ஆகவும், இந்து சமயத்தவரின் மக்கள் தொகை 63.07% ஆகவும், இசுலாமிய சமய மக்கள் தொகை 1.46% ஆகவும், கிறித்தவ மக்கள் தொகை 0.94% ஆகவும், , பௌத்த, சமண சமய மக்கள் தொகை கணிசமாக உள்ளது.
# ஹோசியார்பூர் மாவட்டம்

## மக்கள் தொகையியல்

### மொழிகள்

பஞ்சாப் மாநிலத்தின் ஆட்சி மொழியான பஞ்சாபி மொழியுடன், இந்தி, உருது மற்றும் வட்டார மொழிகளும் இம்மாவட்டத்தில் பேசப்படுகிறது.
# ஹோசியார்பூர் மாவட்டம்

## பொருளாதாரம்

ஹோசியார்பூர் மாவட்டம், பொருளாதாரத்தில் மிகவும் பின் தங்கியதாக அறிவிக்கப்பட்ட 250 இந்திய மாவட்டங்களில் ஒன்றாகும். எனவே இம்மாவட்டத்தின் ஊரக வளர்ச்சித் திட்டங்களுக்கு இந்திய அரசின் பஞ்சாயத்து ராஜ் அமைச்சகம் நிதியுதவி செய்கிறது.
# ஹோசியார்பூர் மாவட்டம்

## புகழ் பெற்றவர்கள்

- மகாத்மா ஹன்ஸ்ராஜ்
# மான்சா மாவட்டம், பஞ்சாப்

**மான்சா மாவட்டம்** (Mansa district) வடமேற்கு இந்தியாவின் பஞ்சாப் மாநிலத்தின் 22 மாவட்டங்களில் ஒன்றாகும். இம்மாவட்டத் தலைமையிட நகரம் மான்சா ஆகும்.
# மான்சா மாவட்டம், பஞ்சாப்

## மாவட்ட நிர்வாகம்

மான்சா மாவட்டம் மான்சா, புத்லதா, சர்துல்கர் என மூன்று வருவாய் வட்டங்களையும்; மான்சா, பிக்கி, புத்லதா, சர்துல்கர் மற்றும் ஜுனீர் என ஐந்து ஊராட்சி ஒன்றியங்களையும்; 240 கிராமங்களையும் கொண்டது.
# மான்சா மாவட்டம், பஞ்சாப்

## மக்கள் தொகையியல்

2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை ஆக 7,68,808 உள்ளது.
கடந்த பத்தாண்டுகளில் (2001-2011) மக்கள் தொகை வளர்ச்சி விகிதம் 11.62% ஆக உயர்ந்துள்ளது. பாலின விகிதம் ஆயிரம் ஆண்களுக்கு 880 பெண்கள் வீதம் உள்ளனர். இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 350 மக்கள் வாழ்கின்றனர்.
# மான்சா மாவட்டம், பஞ்சாப்

## மக்கள் தொகையியல்

### மொழிகள்

பஞ்சாப் மாநிலத்தின் ஆட்சி மொழியான பஞ்சாபி மொழியுடன், இந்தி, உருது மற்றும் வட்டார மொழிகளும் இம்மாவட்டத்தில் பேசப்படுகிறது.
# மான்சா மாவட்டம், பஞ்சாப்

## புவியியல்

முக்கோண வடிவத்தில் அமைந்த மான்சா மாவட்டம், வடக்கில் பர்னாலா மாவட்டம் வடமேற்கில் பதிண்டா மாவட்டம் வடகிழக்கில் சங்கரூர் மாவட்டம், தெற்கில் அரியானா மாநிலம் எல்லைகளாக கொண்டுள்ளது.
# மான்சா மாவட்டம், பஞ்சாப்

## பொருளாதாரம்

மாவட்டத்தின் பொருளாதாரம் வேளாண்மைத் தொழிலை குறிப்பாக பருத்தி வேளாண்மைத் தொழிலை நம்பியுள்ளது.
# காஞ்சிபுரம் ஆயிரத்தெட்டு சிவலிங்கம்

**காஞ்சிபுரம் ஆயிரத்தெட்டு சிவலிங்கம் (சகசரலிங்கம் - ஏகம்பம்)** என போற்றும் இது, காஞ்சிபுரத்திலுள்ள காஞ்சி ஏகாம்பரநாதர் கோயிலின் 2-ம் (மாவடிப்) பிராகாரத்தில் வாயு மூலையில் அமைந்துள்ளது. மேலும், ஆயிரத்தெட்டு இலிங்கங்களைக் தன்னகத்தேகொண்ட பேருருவலிங்கமாக அறியப்படும் இச்சிவலிங்கம் பற்றிய குறிப்புகள், காஞ்சி புராண படலத்துள் உட்கோயில்களாகச் சொல்லப்பட்டுள்ளது.
# காஞ்சிபுரம் ஆயிரத்தெட்டு சிவலிங்கம்

## லிங்க சிறப்பு

இராமன் மற்றும் இராவணனை கொன்ற தோசம் போக்குவதற்கு பூசை செய்த சிவலிங்கமாகும்.
# காஞ்சிபுரம் ஆயிரத்தெட்டு சிவலிங்கம்

## அமைவிடம்

இந்தியாவின் தென்கடை மாநிலம் தமிழ்நாட்டிலுள்ள காஞ்சிபுரம் மாவட்டத்தின் தலைநகரான பெரிய காஞ்சிபுரம் எனப்படும் சிவகாஞ்சியின்காஞ்சி திருவேகம்பத்தின் மாவடிப் பிரகாரத்தில் உள்ளது. மேலும், தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்து நிலையத்திலிருந்து வடமேற்கில் சுமார் 1 கிலோமீட்டர் தொலைவிலுள்ள காஞ்சி சங்கர மடத்தை கடந்து சற்று தூரம் சென்றால் திருவேகம்பத்தை அடையலாம்.
# ஒலிச்செறிவுமானி

**ஒலிச்செறிவுமானி** (*audiometer*) என்பது மனிதனின் கேட்கும் திறனை அறிய உதவும் கருவி. இந்தக் கருவியின் துணை கொண்டு ஒலி அதிர்வுகளின் அளவையும் அதன் வலிமையையும் அளக்கமுடியும். இந்தக் கருவி ஒரு சமிக்ஞையை உருவாக்கி அதனுடைய அதிா்வையும் வலிமையையும் வேறுபடுத்தி அதை தலையணி மூலம் மனிதனுக்குள் செலுத்திக் கேட்கும் திறனை அறிகிறது.
# பர்னாலா மாவட்டம்

**பர்னாலா மாவட்டம்** (Barnala district) வடமேற்கு இந்தியாவின் பஞ்சாப் மாநிலத்தின் 22 மாவட்டங்களில் ஒன்றாகும். இம்மாவட்டத் தலைமையிட நகரம் **பர்னாலா** ஆகும். 2006-ஆம் ஆண்டிற்கு முன்னர் இம்மாவட்டம் சங்கரூர் மாவட்டத்தின் ஒரு பகுதியாக இருந்தது.
# பர்னாலா மாவட்டம்

## மாவட்ட எல்லைகள்

இம்மாவட்டத்தின் வடக்கில் லூதியானா மாவட்டம், வடமேற்கில் மொகா மாவட்டம், மேற்கில் பதிண்டா மாவட்டம், மற்ற திசைகளில் சங்கரூர் மாவட்டம் எல்லைகளாக உள்ளது.
# பர்னாலா மாவட்டம்

## மாவட்ட நிர்வாகம்

பர்னாலா மாவட்டம் பர்னாலா, தபா என இரண்டு வருவாய் வட்டங்களையும்; பர்னாலா, தனலவா, மெஹல் காலன் என மூன்று துணை வட்டங்களையும்; பர்னாலா, செஹ்னா, மெஹல் காலன் என மூன்று ஊராட்சி ஒன்றியங்களையும், ஐந்து நகராட்சி மன்றங்களையும் கொண்டது.
# பர்னாலா மாவட்டம்

## மக்கள் தொகையியல்

2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 595,527 ஆக உள்ளது. கிராமப்புறங்களில் 67.98% மக்களும்; நகரப்புறங்களில் மக்களும் 32.02% வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி விகிதம் 13.02% ஆக உயர்ந்துள்ளது. மக்கள் தொகையில் 317,522 ஆண்களும் மற்றும் 278,005 பெண்களும் உள்ளனர். பாலின விகிதம் ஆயிரம் ஆண்களுக்கு 876 பெண்கள் வீதம் உள்ளனர். 1,482 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 402 மக்கள் வாழ்கின்றனர். இம்மாவட்டத்தின் சராசரி படிப்பறிவு 67.82 % ஆகவும், ஆண்களின் படிப்பறிவு 71.57 % ஆகவும், பெண்களின் படிப்பறிவு 63.57% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 64,987 ஆக உள்ளது.
# பர்னாலா மாவட்டம்

## மக்கள் தொகையியல்

### சமயம்

இம்மாவட்டத்தில் சீக்கிய சமய மக்கள் தொகை 467,751 (78.54 %) ஆகவும், இந்து சமயத்தவரின் மக்கள் தொகை 112,859 (18.95 %) ஆகவும், இசுலாமிய சமய மக்கள் தொகை 13,100 (2.20 %) ஆகவும், கிறித்தவ, பௌத்த, சமண சமய மக்கள் தொகை கணிசமாக உள்ளது.
# பர்னாலா மாவட்டம்

## மக்கள் தொகையியல்

### மொழிகள்

பஞ்சாப் மாநிலத்தின் ஆட்சி மொழியான பஞ்சாபி மொழியுடன், இந்தி, உருது மற்றும் வட்டார மொழிகளும் இம்மாவட்டத்தில் பேசப்படுகிறது.
# ரூப்நகர் மாவட்டம்

கரையில் புல் மேய்க்கும் கால்நடைகள்]]
கரையில் குருத்துவாரா]]  
**ரூப்நகர் மாவட்டம்** (Rupnagar district) வடமேற்கு இந்தியாவின் பஞ்சாப் மாநிலத்தின் 22 மாவட்டங்களில் ஒன்றாகும். இம்மாவட்டத் தலைமையிட நகரம் **ரூப்நகர்** ஆகும்.  
சத்லஜ் ஆறு இம்மாவட்டத்தின் நங்கல், ரூப்நகர் மற்றும் அனந்தப்பூர் சாகிப் வருவாய் வட்டங்கள் வழியாக பாய்கிறது.
# ரூப்நகர் மாவட்டம்

## மாவட்ட எல்லைகள்

ரூப்நகர் மாவட்டத்தின் வடக்கில் இமாசலப் பிரதேசத்தின் உன்னாவ் மாவட்டம், மற்றும் வட கிழக்கில் பிலாஸ்பூர் மாவட்டம், கிழக்கில் சோலான் மாவட்டம், தென்கிழக்கில் மொகாலி மாவட்டம், தென்மேற்கில் பதேகர் சாகிப் மாவட்டம், மேற்கில் லூதியானா மாவட்டம் வடமேற்கில் ஹோசியார்பூர் மாவட்டம் மற்றும் சாகித் பகத்சிங் நகர் மாவட்டம் எல்லைகளாக உள்ளது.
# ரூப்நகர் மாவட்டம்

## மாவட்ட நிர்வாகம்

ரூப்நகர் மாவட்டம் ரூப்நகர், அனந்தப்பூர் சாகிப், சம்கௌர் சாகிப், நங்கல் என நான்கு வருவாய் வட்டங்களையும்; ரூப்நகர், சம்கௌர் சாகிப், அனந்தப்பூர் சாகிப், மொரிந்தா, கிராத்பூர் சாகிப், நங்கல் என ஆறு நகராட்சி மன்றங்களையும்; 617 கிராமங்களையும் கொண்டது.
# ரூப்நகர் மாவட்டம்

## மக்கள் தொகையியல்

2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 683,349 ஆக உள்ளது.
கடந்த பத்தாண்டுகளில் (2001-2011) மக்கள் தொகை வளர்ச்சி விகிதம் 8.67%. ஆக உயர்ந்துள்ளது. பாலின விகிதம் ஆயிரம் ஆண்களுக்கு 913 பெண்கள் வீதம் உள்ளனர். 1440 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 488 மக்கள் வாழ்கின்றனர். இம்மாவட்டத்தின் சராசரி படிப்பறிவு 83.3% ஆக உள்ளது.
# ரூப்நகர் மாவட்டம்

## மக்கள் தொகையியல்

### மொழிகள்

பஞ்சாப் மாநிலத்தின் ஆட்சி மொழியான பஞ்சாபி மொழியுடன், இந்தி, உருது மற்றும் வட்டார மொழிகளும் இம்மாவட்டத்தில் பேசப்படுகிறது.
# நோய்த்தடுப்பு

**நோய்த்தடுப்பு** (*immunization*, அல்லது *immunisation*) என்பது ஒரு மனிதனின் நோய்த்தடுப்பாற்றல் மண்டலமானது ஏதேனுமொரு நோய்த் தடுப்பு ஊக்கிக்கு எதிராக பலப்படுத்தப்படும் ஒரு செயற்பாடாகும்.  
இத்தொகுதியானது உடலுக்கு சொந்தமற்ற பிற மூலக்கூறுகளுக்கு வெளிப்படுத்தப்படும் போது, அது நோய் எதிர்ப்பு சக்தியை அதிகரிக்கத் திட்டமிடும், மேலும் அது தடுப்பாற்றல் நினைவகத்தால் அடுத்தடுத்த எதிர்படுதலுக்கான விரைவில் எதிர்கொள்ளும் திறனை விருத்தி செய்யும். இது முறையான நோயெதிர்ப்புத் தொகுதியின் ஒரு செயற்பாடாகும். எனவே, ஒரு கட்டுப்படுத்தப்பட்ட வழியில் ஒரு எதிர்ப்பாற்றல் ஊக்கிக்கு ஒரு விலங்கு வெளிப்படுத்தப்படுவதன் மூலம், அதன் உடல் தன்னை பாதுகாக்கக் கற்று கொள்ள முடியும்: இது செயலில் நோய்த்தடுப்பு என அழைக்கப்படுகிறது.  
நோய்த்தடுப்பு மூலம் மேம்படுத்தப்பட்ட டி கலங்கள் டி கலங்கள், பி கலங்கள், மற்றும் பி கலங்களால் உற்பத்தி செய்யப்பட்ட பிறபொருளெதிரிகள் என்பன நோயெதிர்ப்புத் தொகுதியின் மிக முக்கியமான கூறுகளாகும். வெளி மூலக்கூறு ஒன்றுடனான இரண்டாவது எதிர்படுதலின் போது உடனடியாக பதிலளிக்கும் பொறுப்பு, நினைவகம் பி கலங்கள் மற்றும் நினைவகம் டி கலங்களுக்கு உண்டு. செயலற்ற நோய்த்தடுப்பு என்பது, இக்கூறுகள் உடலினால் உற்பத்தி செய்யப்படுவதற்குப் பதிலாக, இக்கூறுகளை உடலினுள் நேரடியாக அறிமுகம் செய்தலாகும்.  
நோய்த்தடுப்பு பல்வேறு உத்திகள் மூலம் மேற்கொள்ளப்படுகிறது, தடுப்பூசி இவற்றுள் மிகவும் பொதுவானது. நோய்களை ஏற்படுத்தும் நுண்ணுயிரிகளுக்கு எதிரான தடுப்பூசிகள் உடலின் நோய் எதிர்ப்புத் தொகுதியை தயார் செய்கின்றன, இதனால் போராட அல்லது ஒரு தொற்றைத் தடுக்க உதவுகின்றன. புற்றுநோய் செல்கள் புரதங்களை அல்லது உடலுக்கு தெரிந்த பிற மூலக்கூறுகளை உற்பத்தி செய்வது, பிறழ்வுகளால் ஏற்படுத்தப்படக்கூடியது என்ற உண்மை, புற்றுநோய்த் தடுப்பு சிகிச்சைக்கான தத்துவார்த்த அடிப்படையை உருவாக்குகிறது. பிற மூலக்கூறுகளை நோய்த்தடுப்பிற்கும் பயன்படுத்த முடியும், உதாரணமாக நிகோடின் (NicVAX) க்கு எதிரான சோதனை தடுப்பூசிகளில் அல்லது ஒரு உடல் பருமன் தடுப்பூசியை உருவாக்க, பரிசோதனைகளில் ஹார்மோன் க்ரெலின்.  
ஒரு நோயின் மிதமான வடிவத்திற்கு பணயமாவதை விட, ஒரு குறிப்பிட்ட நோய்க்கான நோய் எதிர்ப்பை உண்டாக்க நோய்த்தடுப்புகள், நிச்சயமாக அதிக ஆபத்து விளைவிக்காத மற்றும் ஒரு எளிதான வழியாகும். அவை பெரியவர்கள் மற்றும் குழந்தைகளுக்கு முக்கியமானவை என்பதால், அவற்றால் நம்மை பல நோய்களிலிருந்து பாதுகாக்க முடியும். தடுப்பு பயன்படுத்துவதன் மூலம், சில தொற்றுக்கள், மற்றும் நோய்கள் கிட்டத்தட்ட முழுமையாக அமெரிக்கா மற்றும் உலகம் முழுவதும் முற்றிலுமாய் ஒழிக்கப்பட்டு வருகின்றன. போலியோ ஒரு உதாரணமாக உள்ளது. அர்ப்பணிப்புள்ள சுகாதார நிபுணர்கள் மற்றும் திட்டத்தின்படி தடுப்பூசி வழங்கிய குழந்தைகளின் பெற்றோர்களுக்கு நன்றி, போலியோ 1979 ஆம் ஆண்டு முதல், அமெரிக்காவிலிருந்து நீக்கப்பட்டுள்ளது. போலியோவானது இன்னும், உலகின் மற்ற பகுதிகளில் காணப்படுகிறது, இதனால் சில மக்கள் இன்னும் அதை பெறுகின்ற ஆபத்தை எதிர்நோக்கலாம். இதில் தடுப்பூசியைப் பெற்றுக் கொள்ளாத, தடுப்பூசியின் அனைத்து அளவுகளையும் பெறாத, அல்லது போலியோ இன்னும் பரவலாக உள்ள உலகின் பகுதிகளுக்குப் பயணம் செய்கின்ற மக்கள் அடங்குவர்.  
செயலில் நோய்த்தடுப்பு / தடுப்பூசி "20 ஆம் நூற்றாண்டின் உடல்நலம் பற்றிய சிறந்த பத்து சாதனைகள்" இல் ஒன்று என பெயரிடப்பட்டது.
# நோய்த்தடுப்பு

## வரலாறு

தடுப்பூசிகளின் அறிமுகத்திற்கு முன்னர், மக்கள் நோயைத் தொற்றிக்கொண்டு மேலும், தப்பிப்பிழைப்பதனால் மட்டுமே ஒரு தொற்று நோய்க்கான நோய் எதிர்ப்பை உண்டாக்க முடியும். பெரியம்மை இந்த வழியில், இயற்கை நோயை விட ஒரு மிதமான விளைவை ஏற்படுத்திய தடுப்பூசி மூலம் தடுக்கப்பட்டது. அது 1721 இல் லேடி மேரி வோர்த்லே மாண்டேகு மூலம் துருக்கியிலிருந்து இங்கிலாந்திற்கு அறிமுகப்படுத்தப்பட்டது மற்றும் அதே ஆண்டு பாஸ்டன் நகரில் சப்தியேலின் போய்ல்ச்தனால் பயன்படுத்தப்பட்டது. 1798 ஆம் ஆண்டு எட்வர்ட் ஜென்னர் என்பவரால், கோவ்போக்ஸ் (பெரியம்மை தடுப்பூசி) கொண்ட தடுப்பூசி, ஒரு மிகவும் பாதுகாப்பான செயன்முறையாக அறிமுகப்படுத்தப்பட்டது. இந்த செயன்முறை, தடுப்பூசி என குறிப்பிடப்படுகிறது, படிப்படியாக இதற்குப் பதிலாக பெரியம்மை தடுப்பூசி இடம்பிடித்து, இப்போது தடுப்பூசியிலிருந்து வேறுபடுத்துவதற்கு அம்மைப்பால் குத்துதல் என அழைக்கப்படுகிறது. 1880 வரை தடுப்பூசி / தடுப்பூசி இடுதல், பெரியம்மைக்கு மட்டுமே குறிப்பிடப்பட்டது, ஆனால் லூயிஸ் பாஸ்டியர் கோழி காலரா மற்றும் விலங்குகளில் ஏற்படும் நச்சுச் சீழ்க்கட்டு(ஆந்த்ராக்ஸ்) மற்றும் மனித வெறிநாய் என்பவற்றுக்கு நோய்த்தடுப்பு முறைகளை உருவாக்கி, மேலும் தடுப்பூசி / தடுப்பூசி இடுதல் ஆகிய சொற்கள் புதிய செயன்முறைகளை அடக்குவதற்கு நீட்டிக்கப்பட வேண்டும் என்று பரிந்துரைத்தார். பயன்படுத்தப்படும் தடுப்பூசியைக் குறிப்பிடுவதற்கு கவனம் எடுக்கப்படா விட்டால் இது குழப்பத்தை ஏற்படுத்தலாம். உதாரணம்; தட்டம்மை தடுப்பூசி அல்லது காய்ச்சல் தடுப்பூசி.
# நோய்த்தடுப்பு

## செயலற்ற மற்றும் செயலில் நோய்த்தடுப்பு

நோய்த்தடுப்பானது ஒரு செயலில் அல்லது செயலற்ற முறையில் அடையப்பட முடியும்: தடுப்பூசி இடுதல், ஒரு செயலில் முறையிலான நோய்த்தடுப்பு ஆகும்.
# நோய்த்தடுப்பு

## செயலற்ற மற்றும் செயலில் நோய்த்தடுப்பு

### செயலில் நோய்த்தடுப்பு

செயலில் நோய்த்தடுப்பு என்பது, இயற்கையாக ஒரு நபர் தொடர்புபடும் போது ஏற்படலாம், உதாரணமாக, ஒரு நுண்ணுயிர். நோய் எதிர்ப்புத் தொகுதி இறுதியில், நுண்ணுயிருக்கு எதிராக பிறபொருளெதிரிகள், மற்றும் பிற பாதுகாப்புகளை உருவாக்கும். அடுத்த முறை, இந்த நுண்ணுயிருக்கு எதிரான நோயெதிர்ப்பு சக்தி மிகவும் திறனுடையதாக இருக்க முடியும்; இதன் காரணமாகவே, பல குழந்தை பருவத்தில் ஏற்படும் தொற்றுக்களால் ஒரு நபர், ஒரு முறை மட்டுமே பாதிப்படைகிறார். ஆனால்,பின்னர் நோய் எதிர்ப்பு உண்டாகிறது.  
நுண்ணுயிர், அல்லது அதன் பகுதிகளை இயற்கையாகவே ஒரு நபர் பெற்றுக்கொள்ள முன், அவை உட்செலுத்தப்படுகின்றமை, செயற்கை செயலில் நோய்த்தடுப்பு எனப்படும். முழு நுண்ணுயிரிகள் பயன்படுத்தப்படுகின்றன என்றால், அவை முன் சிகிச்சை செய்யப்படும்.  
நோய்த்தடுப்பு முக்கியத்துவம் மிகுந்ததாக உள்ளமையால், அது அமெரிக்க நோய் கட்டுப்பாடு மற்றும் தடுப்பு மையங்களால் "20 ஆம் நூற்றாண்டின் உடல்நலம் பற்றிய சிறந்த பத்து சாதனைகளில் ஒன்று" என பெயரிடப்பட்டுள்ளது. நேரடி வீரியத் தடுப்பூசிகள் குறைந்த நோயுண்டாக்கும் தன்மையைக் கொண்டிருக்கின்றன. அவற்றின் திறனானது , நோய் எதிர்ப்புத் தொகுதியின் பெருக்குகின்ற மற்றும், இயற்கை தொற்றுக்கு ஒத்த எதிர்ச்செயலைப் புரியும் திறனைப் பொறுத்தது. இது பொதுவாக, ஒரு தடவை கொடுக்கும் மருந்தின் அளவுடன் பயனளிப்பதாக இருக்கும். நேரடி, நொய்தாக்கும் தடுப்பூசிகளின் உதாரணங்களில் தட்டம்மை, பொன்னுக்கு வீங்கி, ரூபெல்லா, எம்எம்ஆர், மஞ்சள் காய்ச்சல், நீர்க்கோளவான், ரோட்டா வைரஸ், மற்றும் (LAIV) காய்ச்சல் ஆகியவை அடங்கும்.
# நோய்த்தடுப்பு

## செயலற்ற மற்றும் செயலில் நோய்த்தடுப்பு

### செயலற்ற நோய்த்தடுப்பு

செயலற்ற நோய்த்தடுப்பு என்றால், நோய் எதிர்ப்புத் தொகுதியால் ஏற்கனவே தொகுக்கப்பட்ட கூறுகள் செயற்கையாக ஒரு நபருக்கு மாற்றப்படுவதனால், உடல் இந்தக் கூறுகளை தானாக உற்பத்தி செய்வதற்கான அவசியமில்லாது போதல். தற்போது, பிறபொருளெதிரிகளை செயலற்ற நோய்த்தடுப்புக்கு பயன்படுத்த முடியும். இந்த முறையிலான நோய்த்தடுப்பு, மிக விரைவில் செயற்பட ஆரம்பிக்கிறது, ஆனால் அது குறுகிய காலமே நிலைத்து உள்ளது, ஏனெனில், பிறபொருளெதிரிகள் இயற்கையாகவே உடைக்கப்படுகின்றன, மேலும் அங்கு பிறபொருளெதிரிகளை உற்பத்தி செய்வதற்கு B கலங்கள் இல்லாவிட்டால் அவை மறைந்துவிடும்.  
பிறப்பிற்கு முன் மற்றும் பிறந்த பின் விரைவிலும் கருவைப் பாதுகாக்க, கர்ப்ப காலத்தில் பிறபொருளெதிரிகள் தாயிடமிருந்து கருவிற்கு மாற்றப்படும் போது, உடலியல் ரீதியாக செயலற்ற நோய்த்தடுப்பு நிகழ்கின்றது.  
செயற்கை செயலற்ற நோய்த்தடுப்பு பொதுவாக ஊசி மூலம் நிர்வகிக்கப்படுகிறது மேலும், ஒரு குறிப்பிட்ட நோயின் சமீபத்திய எதிர்பாரா கிளர்ச்சி இருப்பின் அல்லது டெட்டனசின் போது ஏற்படுவது போன்ற நச்சுத்தன்மைக்கு ஒரு அவசர சிகிச்சையாக அது பயன்படுத்தப்படுகிறது. விலங்கு சீரம், தனக்கு எதிரான நோய் எதிர்ப்பு சக்தியின் காரணமாக ஒவ்வாமை அதிர்ச்சி நிலைக்கு உட்படுவதற்கான அதிக வாய்ப்பு இருந்த போதிலும், விலங்குகளில் உற்பத்தி செய்யப்படக் கூடிய பிறபொருளெதிரிகள், "சீரம் சிகிச்சை" என்று அழைக்கப்படும். இவ்வாறு, ஆய்வுக்கூட சோதனை முறையில் கல வளர்ப்பினால் உற்பத்தி செய்யப்படுகின்ற மனித தன்மையுடைய பிறபொருளெதிரிகள் கிடைக்கும் எனில், பதிலாக பயன்படுத்தப்படுகின்றன.
# மகாத்மா ஹன்ஸ்ராஜ்

**மகாத்மா அன்சுராசு** (Mahatma Hansraj) (1864 ஏப்ரல் 19-1938 நவம்பர் 14) இவர், ஆரிய சமாஜம் அமைப்பின் முக்கியத் தலைவரும், சிறந்த கல்வியாளருமாக அறியப்படுகிறார். மேலும், இந்தியாவின் பஞ்சாப் மாநிலம் ஓசியார்பூர் மாவட்டத்திலுள்ள பஜ்வாரா குறுநகரில் ஏழ்மையான குடும்பத்தில் பிறந்த இவர், ஆரம்பக் கல்வியை அதே ஊரில் பெற்றார். பின்பு, லாகூர் மிஷனரி பள்ளியில் பயின்றவர் அரசுக் கல்லூரியில் பி.ஏ. இளங்கலை பட்டம் பெற்றவராவார். அளப்பரிய கல்விப் பணி ஆற்றியதால் **மகாத்மா** என்று போற்றப்பட்ட இவரை, **லாலா அன்சுராசு** என்றும் அழைக்கப்படுகிறார், சுவாமி தயானந்தரின் உரையால் ஈர்க்கப்பட்டு, அவர் நிறுவிய ஆரிய சமாசத்தில் தன்னை இணைத்துக்கொண்டு தயானந்தரின் மறைவுக்குப் பிறகு அவரது நினைவாக ஒரு (டிஏவி) கல்வி நிறுவனம் தொடங்கியவர்.
# மகாத்மா ஹன்ஸ்ராஜ்

## இளமையும், கல்வியும்

லாலா அன்சுராசு, பஞ்சாப் மாநிலம் ஹோஷியார்பூர் மாவட்டத்தில் உள்ள பஜ்வாரா நகரில் ஏழ்மையான குடும்பத்தில் பிறந்தவர். தனது 12-வது (1876-ல்) அகவையில் தந்தையை இழந்து, குடும்பம் லாகூருக்கு குடியேறிய பிறகு, தன் அண்ணனின் பராமரிப்பில் வளர்ந்தார். இளமையிலேயே அறிவுக்கூர்மை மிக்க மாணவராகத் திகழ்ந்த அவர், சுவாமி தயானந்தரின் உரையை ஒருமுறை கேட்டார். அதுமுதல், சமூக சேவையே வாழ்வின் லட்சியம் என தீர்மானித்து ஆரிய சமாசத்தில் தன்னை இணைத்துக்கொண்டார். படிக்காத மக்களுக்கு கடிதங்கள் எழுதிக் கொடுத்தும், கடிதங்களை படித்துக் கூறியும் வந்தார். தயானந்தரின் மறைவுக்குப் பிறகு அவரது நினைவாக ஒரு கல்வி நிறுவனம் தொடங்க முடிவு செய்து. ஆங்கிலக் கல்வியோடு, இந்திய பாரம்பரிய வேத கலாச்சார கல்வி வழங்கும் பள்ளியை நிறுவுவது குறித்து சமாஜ உறுப்பினர்களுடன் தீவிரமாக ஆலோசித்தார்.
# மகாத்மா ஹன்ஸ்ராஜ்

## பணியும், சேவையும்

1886-ல் தனது 22 வயதில், லாகூரிலுள்ள ஆரியசமாஜ கட்டிடத்தில் தயானந்த் ஆங்கிலோ - வேதிக் (டிஏவி) பள்ளியை ஆரியசமாஜ சகாக்களுடன் இணைந்து தொடங்கி. அதேப் பள்ளியில் சம்பளம் பெறாமல் தலைமை ஆசிரியராகப் பணியாற்றினார். பின்னர், 40 ரூபாய் சம்பளத்தில் இறுதிவரை பணியாற்றினார். இதுதான் முதன்முதல் துவங்கிய டிஏவி பள்ளியாகும். இவரது தலைமையின் கீழ் இப்பள்ளி கல்லூரியாக வளர்ந்தது. லாகூரின் தலைசிறந்த பள்ளிகளில் ஒன்றாகவும் திகழ்ந்தது. தயானந்த் பிரம்ம வித்யாலயா, ஆயுர்வேத கல்லூரி, மகளிர் கல்லூரி, தொழில்நுட்ப பள்ளிகள், கல்லூரிகள் என இந்தியா முழுவதும் பரந்து விரிந்தது.  
இந்தியாவில் 1895-ல் பஞ்சம் ஏற்பட்டபோது, ஆரியசமாஜ அமைப்பு சார்பில் இவரது தலைமையில் 2 ஆண்டுகளுக்கு மீட்பு, நிவாரணப் பணிகள் மேற்கொள்ளப்பட்டன. பல்வேறு மாநிலங்களிலும் பாதிக்கப்பட்ட இடங்களில் மீட்பு, நிவாரணப் பணிகளை மிகச் சிறப்பாக மேற்கொண்டார்.
# மகாத்மா ஹன்ஸ்ராஜ்

## தலைமையும், எளிமையும்

1911-ல் தயானந்த் கல்லூரியின் நிர்வாகக் குழு தலைவராக தேர்ந்தெடுக்கப்பட்ட லாலா அன்சுராசு, லாகூர் டிஏவி கல்லூரியின் முதல்வராக 25 ஆண்டுகள் நெடும் பணிபுரிந்ததோடு. ஆரிய பிராதேசிக் பிரதிநிதி சபாவின் தலைவராகவும் பொறுப்பேற்றார். மேலும், இவர் சிறந்த சொற்பொழிவாளராக இருந்ததோடு பிரார்த்தனை, சுய பரிசோதனை, தேச பக்தி, மக்கள் சேவையையும் தன் சொற்பொழிவுகளில் வலியுறுத்தினார்.
# மிஸ்வாக்

**மிஸ்வாக்** (*miswak*, ** அல்லது *مسواك*, சிவாக் அல்லது செவாக்) என்பது உகாய் மரத்தினால் (அரபு மொழியில் அராக் என அழைக்கப்படும்) ஆன பற்களை சுத்தப்படுத்தும் கிளை ஆகும். இது நவீன பற்தூரிகைக்கு பாரம்பரியமானதும் மற்றும் இயற்கையானதுமான மாற்றீடு ஆகும், இது நீண்ட, நன்கு ஆவணப்படுத்தப்பட்ட வரலாற்றையும் மற்றும் அதன் மருத்துவ நலன்களுக்கும் புகழ்பெற்றது. இது 7000 ஆயிரம் ஆண்டுகளுக்கு மேலாக பயன்படுத்தப்பட்டு வருகின்றது. மிஸ்வாக்கின் பண்புகள் பின்வருமாறு விபரிக்கப்படுகிறது: "பற்தகடு உருவாக்கத்தையும் அதன் செயற்பாட்டையும் கட்டுப்படுத்தக்கூடிய அதன் பாக்டீரியா எதிர்ப்பு நடவடிக்கைக்கு அப்பால், பற்சுகாதாரத்திற்கு இயற்கை பற்தூரிகையாக இதனை வினைத்திறனாக பயன்படுத்தலாம். இப்படியான குச்சிகள் மலிவானவை, பயனுள்ளவை, பொதுவானவை, எளிதில் கிடைக்ககூடியவை. மற்றும் பல மருத்துவ பண்புகளையும் கொண்டுள்ளது." இவ் அம்சங்கள் இசுலாமிய சுகாதார நீதி பரிபாலனத்தில் முக்கியமாக குறிப்பிடப்பட்டுள்ளது.  
மிஸ்வாக் முஸ்லிம் மக்கள் வசிக்கும் பகுதிகளில் முதன்மையானவை. அவை பொதுவாக அராபியத் தீபகற்பம், ஆப்பிரிக்காவின் கொம்பு, வடக்கு ஆப்பிரிக்கா, சகேலின் பாகங்கள், இந்தியத் துணைக்கண்டம், நடு ஆசியா மற்றும் தென்கிழக்காசியா போன்ற இடங்களில் பயன்படுத்தபடுகிறது. மலேசியாவில் மிஸ்வாக் "காயு சுகி" என அழைக்கப்படும் (பற் சுத்தம் செய்யும் குச்சிக்குரிய மலாய் மொழி).
# மிஸ்வாக்

## அறிவியல்

### ஆய்வுகள்

2003 அறிவியல் ஆய்வின் படி வழக்கமான பற் தூரிகைகளுடன் மிஸ்வாக் ஐ ஒப்பீடு செய்யும் போது தெளிவாக மிஸ்வாக் இற்கே சாதகமான முடிவு வந்தது,அவற்றினால் எவ்வாறு பற்களை சுத்தப்படுத்தலாம் என்பதற்குரிய முறையான அறிவுறுத்தல் வழங்கப்பட்டுள்ளன. எனினும் புள்ளிவிவர முக்கியத்துவம் பற்றி கேள்வி எழுப்ப பட்டாலும் ,ஆய்வின் மாதிரி அளவு பதினைந்து பேர் மட்டுமே.2004 இல் எதிர் பற் சிதைவு விளைவுடன் சம்பந்தப்பட்ட மற்றொரு ஆய்வு பற் தூரிகைகளுடன் மிஸ்வாக் ஐ ஒப்பிட்டு செய்யப்பட்டது ,இதன் மாதிரி அளவு 40 பேர்கள் ஆகும். மிஸ்வாக் இன் விளைவுகள் அதிகமாக குறிப்பிட கூடியதாகவும் நன்மை பயக்ககூடியதாகவும் உள்ளது . பற் தூரிகைகளுடன் ஒப்பிடும் போது மிஸ்வாக் ஐ பயன்படுத்துவதால் ப்லகுஎ (பற்களில் ஏற்படக்கூடிய படிவு)(p < 0.001 ) மற்றும் கின்கிவல் (p < 0.01) சுட்டிகளில் குறிபிடத்தக்க அளவு குறைப்பு ஏற்படுகிறது என இன்னுமொரு ஒப்பீட்டு ஆய்வு கூறுகிறது.1986 ஆம் ஆண்டில் உலக சுகாதார அமைப்பு (WHO ) மிஸ்வாக் பயன்படுத்துவதை பரிந்துரை செய்தது,அனால் 2000 ஆம் ஆண்டில் வாய் சுகாதாரத்தின் சர்வேதேச ஒருமித்த அறிக்கை மிஸ்வாக் பயன்பாட்டின் விளைவை அறிய மேலதிக ஆராய்ச்சி தேவை என கூறியது. இதில் சில மேலதிக ஆராய்ச்சிக்கு உட்பட்டுள்ளது. இவற்றின் சனத்தொகை 203,மற்றும் இதன் முடிவுகளின் படி,சூடான் சனத்தொகையின் பல்லைச்சுற்றிய நிலை, பற்தூரிகை பயன்படுத்துபவர்களை விட மிஸ்வாக் பயன்படுத்துபவர்களுக்கு நன்றாக உள்ளது". பல்லைச்சுற்றிய பாதுகாப்பிற்கு தேவையான மட்டம் ஏனைய நாடுகளில் மேற்கொள்ளப்பட்ட ஆய்வின் கண்டுபிடிப்புக்களுடன் ஒப்பிடுகையில் தேர்ந்து எடுக்கப்பட்ட மாதிரியின் மட்டம் குறைவு என 480 வயது வந்த சவூதி அரேபியர்களை மாதிரிகளாக கொண்ட மற்றொரு ஒப்பீட்டு ஆய்வு கூறுகிறது. அடிக்கடி மிஸ்வாக் பயன்படுத்துவது சிகிச்சைக்கான தேவையை குறைப்பதுடன் தொடர்புடையது ".  
டாக்டர் ரமி முஹம்மத் டைஅபி,[10]மிஸ்வாக் சுகாதாரத்தில் ஏற்படுத்தும் விளைவுகள் மற்றும் புகை பிடிப்பவர்களின் போதை எதிர்ப்பு விளைவுகள் (குணப்படுத்தும் மற்றும் தடுக்கும் பக்கங்கள்) என்பவற்றை அறிவதற்கு, இவர் 17 வருடத்திற்கு மேல் ஆராய்ச்சியில் ஈடுபட்டுள்ளார், அவருடைய கடந்த வெளியீடு அறிவியல் துறை மற்றும் ஆராய்ச்சிக்கு வழிவகுத்துள்ளது:
# மிஸ்வாக்

## அறிவியல்

### மிஸ்வாக் சாரம் எதிர் வாய் கிருமிநாசினிகள்

ஏனைய வாய்வழி கிருமிநாசினிகளான டிரைக்குளோசான் மற்றும் க்லோர்ஹெக்ஷிடின் க்ளுகோநெட் உடன் ஒப்பிடும் போது உகாய் சாரம் குறைந்தளவு வாய்வழி கிருமிநாசினி செயல்பாட்டை வெளிப்படுத்துகின்றது.
# மிஸ்வாக்

## மார்க்க பரிந்துரைகள்

ஹதீஸ் (நபிகள் நாயகம் முகம்மது நபி சொல், செயல், தீர்ப்புகள், முன்னெடுத்துக்காட்டுகள், நடைமுறைகள், விமர்சனப் பதிவுகளைக் கொண்ட தொகுதி ஆகும்) இல் மிஸ்வாக் இன் பயன்பாடு அடிக்கடி வலியுறுத்தப்பட்டிருக்கின்றது .மிஸ்வாக் பயன்படுத்துவதற்கு பரிந்துரைத்துள்ள சந்தர்ப்பங்கள் ஆவன,மார்க்க கடமைகளுக்கு முன்னர்,இன்னொரு நபரின் வீட்டிற்கு நுழையும் முன்,ஒரு பயணத்திற்கு செல்லும் முன் மற்றும் சென்ற பின்,வெள்ளிக்கிழமை நாட்களில், தூங்குவதற்கு முன் மற்றும் தூங்கி எழுந்த பின் ,பசி அல்லது தாகம் ஏற்படும் போது மற்றும் நல்ல ஒன்றுகூடலிற்கு நுழையும் முன்.  
பல் ஈறுகளை பலப்படுத்துதல்,பற்சொத்தையை தடுத்தல்,பல் வலியை இல்லாமற் செய்தல் போன்றவற்றிற்கு மேலதிகமாக, மிஸ்வாக் ஏற்கனவே ஏற்பட்டுள்ள பற்சொத்தையை மேலும் வராமல் தடுக்கின்றது. இதுமட்டுமல்லாமல்,அது வாயில் நறுமணத்தை உண்டாக்குகின்றது, வாய் துர்நாற்றத்தை இல்லாமற் செய்கின்றது மற்றும் சுவை அரும்புகளின் உணர்திறனை அதிகரிப்பதுடன் சுத்தமான பற்களை தருகின்றது.
# மிஸ்வாக்

## மார்க்க பரிந்துரைகள்

### மிஸ்வாக் பற்றிய ஹதீஸ்கள்

மிஸ்வாக் பயன்படுத்துவதை முகம்மது நபி பல தடவைகள் பரிந்துரைத்துள்ளார்கள்.அவர்கள் அதன் சிறப்பம்சங்கள் பற்றி பல ஹதீஸ்களில் கூறியுள்ளார்கள்:
# மிஸ்வாக்

## பராமரிப்பு

மிஸ்வாக் ஐ தேர்ந்தெடுக்கும் போது அது ஒரு கை சாண் வரை இருக்க வேண்டும்.அது வரண்டு காணப்படும் நிலையில் அதன் இரு ஓரங்களையும் மென்மையாக்குவதற்காக பன்னீர் இல் அமிழ்த்தி எடுக்க வேண்டும்.சுகாதாரத்தை உறுதிப்படுத்துவதற்காக அதன் ஓரங்கள் புதிதாக வெட்டுப்பட வேண்டும் அத்துடன் கழிவறை அல்லது கழுவு கிண்ணத்திற்கு அருகாமையில் வைக்கக்கூடாது . பற்தூரிகை உகாய் மரத்தின் கிளைகளில் இருந்து வெட்டாமல் வேர்களில் இருந்து வெட்டப்படுகிறது.வேர்கள் கிளைகளை விட ஈரப்பதத்தை தக்கவைத்துக்கொள்ளகூடியது என்பதே இதற்கான காரணம்.இது நீண்ட நாள் பாவனைக்கு வழிவகுக்கின்றது.
# மிஸ்வாக்

## கொண்டு செல்லுதல்

பல நிறுவனங்கள் மிஸ்வாக் ஐ கொண்டு செல்வதற்கு விஷேட பெட்டிகளை தயாரிக்கின்றது. இவ்வகையான நிறுவனங்கள் தானாகவே மிஸ்வாக் ஐ உற்பத்தி செய்கின்றன.மிஸ்வாக் இன் புத்துணர்ச்சியை பாதுகாப்பதற்கு இவ்வகையான பெட்டிகள் உதவுகின்றன.பிளாஸ்டிக் பற்தூரிகை பெட்டிகள் அநேகமான மருந்து கடைகளில் காணப்படுவதுடன் அவை மிஸ்வாக் ஐ கொண்டு செல்ல பயன்படுத்தப்படலம்.
# அயேகிய எண்குறிகள்

**அயேகிய எண்குறிகள்** *(Aegean numbers)* என்பவை மினோவிய, மைசீனேய நாகரிகங்களில் விளங்கிய எண்குறி முறைமையாகும். இவை நேரியல் A, நேரியல் B எழுத்துகள்வழி நிறுவப்பட்டுள்ளன. இவை சிப்ரோ-மினோவிய எழுத்துகளிலும் நிலவுகின்றன. குறிப்பாக, என்கோம் இடத்தின் பெரிய இலச்சினையில் ஒரே குறியாக "100" மதிப்புள்ள எண் காணப்பட்டுள்ளது.  
**அயேகிய எண்குறிகள்**  
| 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- |
| &#x10107; | &#x10108; | &#x10109; | &#x1010A; | &#x1010B; | &#x1010C; | &#x1010D; | &#x1010E; | &#x1010F; |
| 10 | 20 | 30 | 40 | 50 | 60 | 70 | 80 | 90 |
| &#x10110; | &#x10111; | &#x10112; | &#x10113; | &#x10114; | &#x10115; | &#x10116; | &#x10117; | &#x10118; |
| 100 | 200 | 300 | 400 | 500 | 600 | 700 | 800 | 900 |
| &#x10119; | &#x1011A; | &#x1011B; | &#x1011C; | &#x1011D; | &#x1011E; | &#x1011F; | &#x10120; | &#x10121; |
| 1,000 | 2,000 | 3,000 | 4,000 | 5,000 | 6,000 | 7,000 | 8,000 | 9,000 |
| &#x10122; | &#x10123; | &#x10124; | &#x10125; | &#x10126; | &#x10127; | &#x10128; | &#x10129; | &#x1012A; |
| 10,000 | 20,000 | 30,000 | 40,000 | 50,000 | 60,000 | 70,000 | 80,000 | 90,000 |
| &#x1012B; | &#x1012C; | &#x1012D; | &#x1012E; | &#x1012F; | &#x10130; | &#x10131; | &#x10132; | &#x10133; |
# அயேகிய எண்குறிகள்

## ஒருங்குறி

அயேகிய எண்குறிகள் ஒருங்குறியில் உள்ளன.
# முக்த்சர் சாகிப் மாவட்டம்

**முக்த்சர் சாகிப் மாவட்டம்** (Muktsar Sahib district)
வடமேற்கு இந்தியாவின் பஞ்சாப் மாநிலத்தின் 22 மாவட்டங்களில் ஒன்றாகும். இம்மாவட்டத் தலைமையிட நகரம் **ஸ்ரீ முக்த்சர் சாகிப்** ஆகும்.
# முக்த்சர் சாகிப் மாவட்டம்

## வரலாறு

இம்மாவட்டத்தின் தலைமையிடமான முக்த்சர் நகரத்தில் சீக்கியர்களின் பத்தாவது குருவான குருகோவிந்த சிங்கின் சீக்கிய கல்சா படைகளுக்கும், மொகலாயப் பேரரசன் அவுரங்கசீப் படைகளுக்கும் 1705-இல் பெரும் போர் நடைபெற்றது. இப்போரை **முக்த்சர் போர்** என வராலாற்றில் குறிபிடப்படுகிறது.
# முக்த்சர் சாகிப் மாவட்டம்

## மாவட்ட எல்லைகள்

முக்த்சர் மாவட்டத்தின் தெற்கில் அரியானா மாநிலம்; வடக்கில் பரித்கோட் மாவட்டம், மேற்கில் பெரோஸ்பூர் மாவட்டம், கிழக்கில் பதிண்டா மாவட்டம் எல்லைகளாக உள்ளது.
# முக்த்சர் சாகிப் மாவட்டம்

## மாவட்ட நிர்வாகம்

இம்மாவட்டம் முக்த்சர், மலௌத், கித்தர்பாகா என மூன்று வருவாய் வட்டங்களையும், முக்த்சர், மாலௌட், லம்பி மற்றும் கோட் பாய் என நான்கு ஊராட்சி ஒன்றியங்களையும்; 234 கிராமங்களையும் கொண்டுள்ளது.
# முக்த்சர் சாகிப் மாவட்டம்

## அரசியல்

முக்த்சர் மாவட்டத்தில் முக்த்சர், மாலௌட், கித்தர்பாகா மற்றும் லம்பி என மூன்று சட்டமன்றத் தொகுதிகள் உள்ளது.
# முக்த்சர் சாகிப் மாவட்டம்

## மக்கள் தொகையியல்

2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 901,896 ஆக உள்ளது. கிராமப்புறங்களில் 72.04% மக்களும்; நகரப்புறங்களில் மக்களும் 27.96% வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி விகிதம் 16.00% ஆக உயர்ந்துள்ளது. மக்கள் தொகையில் 475,622 ஆண்களும் மற்றும் 426,274 பெண்களும் உள்ளனர். ஆயிரம் ஆண்களுக்கு 896 பெண்கள் என்ற விகிதத்தில் பாலின விகிதம் உள்ளது. 2,593 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 348 மக்கள் வீதம் வாழ்கின்றனர். இம்மாவட்டத்தின் சராசரி படிப்பறிவு 65.81% ஆகவும், ஆண்களின் படிப்பறிவு 71.76% ஆகவும், பெண்களின் படிப்பறிவு 59.24% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 104,419 ஆக உள்ளது.
# முக்த்சர் சாகிப் மாவட்டம்

## மக்கள் தொகையியல்

### சமயம்

இம்மாவட்டத்தில் சீக்கிய சமய மக்கள் தொகை 6,38,625 (70.81 %) ஆகவும், இந்து சமயத்தவரின் மக்கள் தொகை 254,920 (28.26 %) ஆகவும், இசுலாமிய சமய மக்கள் தொகை 4,333 (0.48 %) ஆகவும், கிறித்தவ, பௌத்த, சமண சமய மக்கள் தொகை மிகக் குறைவாக உள்ளது.
# முக்த்சர் சாகிப் மாவட்டம்

## மக்கள் தொகையியல்

### மொழிகள்

பஞ்சாப் மாநிலத்தின் ஆட்சி மொழியான பஞ்சாபி மொழியுடன், இந்தி, உருது மற்றும் வட்டார மொழிகளும் இம்மாவட்டத்தில் பேசப்படுகிறது.
# சங்கரூர் மாவட்டம்

**சங்கரூர் மாவட்டம்** (Sangrur district) வடமேற்கு இந்தியாவின் பஞ்சாப் மாநிலத்தின் 22 மாவட்டங்களில் ஒன்றாகும். இம்மாவட்டத் தலைமையிட நகரம் சங்குரூர் ஆகும்.  
பர்னாலா மாவட்டம் துவக்குவதற்கு முன்பு இம்மாவட்டத்தின் ஒரு பகுதியாக இருந்தது. இம்மாவட்டம் துரி, லெரகாகா, மெலர்கோட்லா, சங்கரூர், மற்றும் சுனாம் ஆகிய நகரங்களைக் கொண்டது.
# சங்கரூர் மாவட்டம்

## மாவட்ட எல்லைகள்

சங்கரூர் மாவட்டத்தின் வடக்கில் லூதியானா மாவட்டம், வடகிழக்கில் பதேகாட் சாகிப் மாவட்டம், கிழக்கில் பட்டியாலா மாவட்டம், தென்கிழக்கில் ஜிந்து மாவட்டம், (அரியானா), தெற்கில் அரியானாவின் பதேகாபாத் மாவட்டம், தென்மேற்கில்
மான்சா மாவட்டம், வடமேற்கில் பர்னாலா மாவட்டம் எல்லைகளாகக் கொண்டது.
# சங்கரூர் மாவட்டம்

## மாவட்ட நிர்வாகம்

இம்மாவட்டம் தூரி, லெராகாகா, மெலர்கோட்லா, மூனாக், சங்கரூர் சாகிப் மற்றும் சுனாம் என ஆறு வட்டங்களையும்; மெலர்கோட்லா I, மெலர்கோட்லா II, செர்பூர், சங்கரூர், பவானிகாட், சுனாம், லெகரா, மூனாக், திர்ப்பா என பத்து ஊராட்சி ஒன்றியங்களையும்; பத்து நகராட்சி மன்றங்களையும்; 581 கிராமங்களையும் கொண்டது.
# சங்கரூர் மாவட்டம்

## மக்கள் தொகையியல்

2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 1,655,169 ஆக உள்ளது. கிராமப்புறங்களில் 68.83% மக்களும்; நகரப்புறங்களில் மக்களும் 31.17% வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி விகிதம் 12.35% ஆக உயர்ந்துள்ளது. மக்கள் தொகையில் 878,029 ஆண்களும் மற்றும் 777,140 பெண்களும் உள்ளனர். ஆயிரம் ஆண்களுக்கு 885 பெண்கள் என்ற விகிதத்தில் பாலின விகிதம் உள்ளது. 3,625 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 457 மக்கள் வீதம் வாழ்கின்றனர். இம்மாவட்டத்தின் சராசரி படிப்பறிவு 67.99% ஆகவும், ஆண்களின் படிப்பறிவு 73.18% ஆகவும், பெண்களின் படிப்பறிவு 62.17% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 181,334 ஆக உள்ளது.
# சங்கரூர் மாவட்டம்

## மக்கள் தொகையியல்

### சமயம்

இம்மாவட்டத்தில் சீக்கிய சமய மக்கள் தொகை 1,077,438 (65.10 %) ஆகவும், இந்து சமயத்தவரின் மக்கள் தொகை 389,410 (23.53 %) ஆகவும், இசுலாமிய சமய மக்கள் தொகை 179,116 (10.82 %) ஆகவும், கிறித்தவ, பௌத்த, சமண சமய மக்கள் தொகை மிகக் குறைவாக உள்ளது.
# சங்கரூர் மாவட்டம்

## மக்கள் தொகையியல்

### மொழிகள்

பஞ்சாப் மாநிலத்தின் ஆட்சி மொழியான பஞ்சாபி மொழியுடன், இந்தி, உருது மற்றும் வட்டார மொழிகளும் இம்மாவட்டத்தில் பேசப்படுகிறது.
# ஆத்திக் எண்குறிகள்

**ஆத்திக் எண்ணுருக்கள்** (*Attic numerals*) என்பவரி பண்டைய கிரேக்கர்கள் பயன்படுத்திய எண்ணுரு முறைமையாகும். இது கிமு 7ஆம் நூற்றாண்டில் இருந்து வழக்கில் வந்துள்ளது. இவை எரோடியானிக எண்குறிகள் எனவும் அழைக்கப்படுகின்றன. இவ்வெண்கள் கி.பி 2ஆம் நூற்றாண்டில் அயேலியசு எரொடியனசுவால் பயன்படுத்தப்பட்டதால் இப்பெயர் பெற்றது. இவை அஃகொலி எண்குறிகள் எனவும் அழைக்கப்படுகின்றன. ஏனெனில் இவை தம் நெடுங்கணக்கின் ஒலிப்பால் பின்வருமாறு குறிப்பிடப்படுவதாலேயே எனலாம்: *five*, *ten*, *hundred*, *thousand* மற்றும் *ten thousand*. காண்க, கிரேக்க எண்குறிகள், அஃகொலிப்பியல்.  
| பதின்மம் | குறியீடு | கிரேக்க எண்குறி | பன்னாட்டு ஒலிப்பு நெடுங்கணக்கு |
| --- | --- | --- | --- |
| 1 | Ι | – | – |
| 5 | Π |  |  |
| 10 | Δ |  |  |
| 100 | Η |  |  |
| 1000 | Χ |  |  |
| 10000 | Μ | } |  |  
வழக்கில் உள்ள நிகழ்கால உரோமானிய எண்குறி முரைமையைப் போலல்லாமல் ஆத்திக் எண்குறிகள் நேர்கூட்டுதல் வடிவில் உள்ளன. எனவே, 4 எனும் எண் **ΙΙΙΙ** எழுதப்படும், **ΙΠ** என எழுதப்படுவதில்லை.  
வழக்கமாக, 50, 500, 5,000 ஆகியவற்றின் எண்குறிகள் பையின் (அடிக்கடி குறுங்கால் உள்ள பழைய வடிவில்) கலப்பு வடிவில் சுட்டப்படுகின்றன. இங்கு பை பத்தின் அடுக்கைச் சுட்டும் சுருக்கமான குறியீடாகும். எடுத்துகாட்டாக, என்பது ஆயிரத்தின் ஐந்து மடங்காகும்.  
**உரோமானிய எண்குறிகளுடன் ஒப்பிட்ட அஃகொலி எண்குறிகள்.**  
| Ι | <big>Π | <big>Δ | <big>Η | <big>Χ | <big>Μ |  |  |  |
| --- | --- | --- | --- | --- | --- | --- | --- | --- |
| 1 | 5 | 10 | <small><span> 5
×
10 | 100 | <small><span> 5
×
100 | 1000 | <small><span> 5
×
1000 | 10000 |
| 50 | 500 | <small><span> 1000
×
5 | <small><span> 1000
×
10 |  |  |  |  |  |  
:: **எடுத்துகாட்டு:** &nbsp; 1982 &nbsp; = &nbsp; ΧΗΗΗΗ**&nbsp;.&nbsp;**ΔΔΔΙΙ &nbsp; = &nbsp; MCM&nbsp;**.**&nbsp;LXXXII.  
ஒரு திராச்மாவைச் சுட்டவும் ஆத்திக் தாலெண்டுகளைச் சுட்டவும் அதேபோல, இசுடாட்டர்களைச் சுட்டவும், பத்து மினாக்களைச் சுட்டவும் அரைப்பங்கைச் சுட்டவும் கால்பங்கைச் சுட்டவும் குறிப்பிட்ட குறிகள் பயன்பட்டுள்ளன.
# பட்டியாலா மாவட்டம்

**பட்டியாலா மாவட்டம்** (Patiala district) வடமேற்கு இந்தியாவின் பஞ்சாப் மாநிலத்தின் 22 மாவட்டங்களில் ஒன்றாகும். இம்மாவட்டத் தலைமையிட நகரம் பட்டியாலா ஆகும். இம்மாவட்டம் பஞ்சாப் மாநிலத்தின் தென்கிழக்கு பகுதியில் அமைந்துள்ளது.
# பட்டியாலா மாவட்டம்

## அமைவிடம்

இம்மாவட்டத்தின் வடக்கில் பதேகாட் சாகிப் மாவட்டம், ரூப்நகர் மாவட்டம் மற்றும் மொகாலி மாவட்டங்களும், மேற்கில் சங்கரூர் மாவட்டம், வடகிழக்கில் அரியானா மாநிலத்தின் அம்பாலா மாவட்டம் மற்றும் பஞ்சகுலா மாவட்டங்களும், கிழக்கில் அரியானா மாநிலத்தின் குருச்சேத்திர மாவட்டம், தென்மேற்கில் அரியானாவின் கைத்தல் மாவட்டம் எல்லைகளாக உள்ளது.
# பட்டியாலா மாவட்டம்

## மாவட்ட நிர்வாகம்

இம்மாவட்டம் பட்டியாலா, ராஜ்புரா, நாபா, சமானா, பட்டரன் என ஐந்து வருவாய் வட்டங்களும்; பட்டியாலா, ராஜ்புரா, நாபால் பட்டரன் மற்றும் சமனா என ஒன்பது ஊராட்சி ஒன்றியங்களையும் கொண்டுள்ளது.
# பட்டியாலா மாவட்டம்

## பொருளாதாரம்

இம்மாவட்டம் வெட்டும் கருவிகளும், மின் கம்பி வயர்களும், மிதி வண்டிகளையும், வேளாண் கருவிகளையும், பூச்சி மருந்துகளையும் உற்பத்தி செய்யும் தொழிற்சாலைகளைக் கொண்டுள்ளது. மேலும் சிறு, குறு, நடுத்தர தொழிற்சாலைகளைக் கொண்டுள்ளது.  
கோதுமை, நெல் மற்றும் கரும்பு இம்மாவட்டத்தின் முக்கிய விளைபொருட்களாகும்.
# பட்டியாலா மாவட்டம்

## மக்கள் தொகையியல்

2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 1,895,686 ஆக உள்ளது. கிராமப்புறங்களில் 59.74% மக்களும்; நகரப்புறங்களில் மக்களும் 40.26% வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி விகிதம் 19.62% ஆக உயர்ந்துள்ளது. மக்கள் தொகையில் 1,002,522 ஆண்களும் மற்றும் 893,164 பெண்களும் உள்ளனர். ஆயிரம் ஆண்களுக்கு 891 பெண்கள் என்ற விகிதத்தில் பாலின விகிதம் உள்ளது. 3,325 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 570 மக்கள் வீதம் வாழ்கின்றனர். இம்மாவட்டத்தின் சராசரி படிப்பறிவு 75.28% ஆகவும், ஆண்களின் படிப்பறிவு 80.20% ஆகவும், பெண்களின் படிப்பறிவு 69.80% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 212,892 ஆக உள்ளது.
# பட்டியாலா மாவட்டம்

## மக்கள் தொகையியல்

### சமயம்

இம்மாவட்டத்தில் சீக்கிய சமய மக்கள் தொகை 1,059,944 (55.91 %) ஆகவும், இந்து சமயத்தவரின் மக்கள் தொகை 783,306 (41.32 %) ஆகவும், இசுலாமிய சமய மக்கள் தொகை 40,043 (2.11 %) ஆகவும், கிறித்தவ, பௌத்த, சமண சமய மக்கள் தொகை மிகக் குறைவாக உள்ளது.
# பட்டியாலா மாவட்டம்

## மக்கள் தொகையியல்

### மொழிகள்

பஞ்சாப் மாநிலத்தின் ஆட்சி மொழியான பஞ்சாபி மொழியுடன், இந்தி, உருது மற்றும் வட்டார மொழிகளும் இம்மாவட்டத்தில் பேசப்படுகிறது.
வடமேற்கு இந்தியாவின் பஞ்சாப் மாநிலத்தின் 22 மாவட்டங்களில் ஒன்றாகும். இம்மாவட்டத் தலைமையிட நகரம் ஆகும்.
# எட்ரூசுகான் எண்குறிகள்

**எட்ரூசுகான் எண்குறிகள்** *(Etruscan numerals)* பண்டைய எட்ரூசுகானர்களால் பயன்படுத்தப்பட்டன. இது கிரேக்க ஆத்திக் எண்குறிகளில் இருந்து உருவாகியதாகும். இது பழைய இத்தாலிய எழுத்து வாயிலாக, உரோமானிய எண்குறிகள் உருவாக ஊக்கம் அளித்தது.  
| எட்ரூசுகான் | அரபு | குறியீடு * | பழைய இத்தாலிய எழுத்து |  |
| --- | --- | --- | --- | --- |
| θu | 1 | 𐌠 |  |  |
| maχ | 5 | 𐌡 |  |  |
| śar | 10 | 𐌢 |  |  |
| muvalχ | 50 | 𐌣 |  |  |
| ? | 100 | or C | 𐌟 | } |
# எட்ரூசுகான் எண்குறிகள்

## பொதுக் கருத்தேற்பு

எட்ரூசுகோலியர்களின் இன்றைய பொதுக் கருத்தேற்பின்படி, கீழ்வரும் புதிய பட்டியல் தரப்படுகிறது. Huθ, śa ஆகியவை முறையே "நான்கு" அல்லது "ஆறு என்பது மட்டும் இன்னமும் விவாதத்தில் உள்ளது:  
| எட்ரூசுகான் | அரபு |
| --- | --- |
| **θu** | 1 |
| **zal** | 2 |
| **ci** | 3 |
| **huθ** | 4 |
| **maχ** | 5 |
| **śa** | 6 |
| **semφ** | 7 |
| ***cezp** | 8 |
| **nurφ** | 9 |
| **śar** | 10 |
| ***θuśar** | 11 |
| ***zalśar** | 12 |
| ***ciśar** | 13 |
| **huθzar** | 14 |
| ***maχśar** | 15 |
| ***śaśar** | 16 |
| **ciem zaθrum** | 17 |
| **eslem zaθrum** | 18 |
| **θunem zaθrum** | 19 |
| **zaθrum** | 20 |
| **cealχ** | 30 |
| ***huθalχ** | 40 |
| **muvalχ** | 50 |
| **śealχ** | 60 |
| **semφalχ** | 70 |
| **cezpalχ** | 80 |
| ***nurφalχ** | 90 |
# வாய்விலங்கம்

**வாய்விலங்கம்** (*EMBELIA RIBES BURN*) என்பது பூக்கும் தாவர வகையைச் சார்ந்த பெரிமலெசிச் (Primulaceae) என்ற குடும்பத் தாவரம் ஆகும். இது ஒரு மூலிகைத் தாவரம் ஆகும். 1768 ஆம் ஆண்டு நிகோலஸ் போர்மனால் இனம் காணப்பட்டது. இந்தியக் காடுகளில் அதிகமாகக் காணப்படுகிறது. பல நோய்களுக்கு நிவாரணியாக இத்தாவரம் உதவுகிறது. ஓமியோபதி மருத்துவத்திலும் ஆயுர்வேத மருத்துவத்திலும் பயன்படுகிறது.
# செட்டித்திருக்கோணம்

**செட்டித்திருக்கோணம்** என்பது இந்தியாவின், தமிழ்நாடு மாநிலத்தில் அமைந்துள்ள அரியலூர் மாவட்டத்தில் அரியலூர் ஒன்றியத்தில் இருக்கும் ஒரு கிராமம் ஆகும். இக்கிராமம் பெரியதிருக்கோணம் ஊராட்சியின் கீழ் இயங்குகிறது. இக்கிராமத்திற்கு *மதுராந்தக சோழபுரம்* என்ற பழம்பெயரும் உண்டு.
# செட்டித்திருக்கோணம்

## மக்கள் தொகை கணக்கெடுப்பு

இக்கிராமத்தில் சுமார் 500 வீடுகளுடன் 1500 பேர் மக்கள் தொகையுடன் வசிக்கின்றனர்.
# செட்டித்திருக்கோணம்

## கல்விக் கூடங்கள்

- ஊராட்சி ஒன்றிய நடுநிலைப்பள்ளி
- ஒரு பாலர் பள்ளி
# செட்டித்திருக்கோணம்

## கோயில்கள்

இக்கிராமத்தில் அறம் வளர்த்த நாயகி உடனுறை இரணேஸ்வரர் சிவாலயம் அமைந்துள்ளது. இச்சிவாலயம் ஆயிரமாண்டு பழமை வாய்ந்ததாகும். மேலும் இக்கிராமத்தில் விநாயகர், திரௌபதையம்மன் மற்றும் கங்கை முத்து மாரியம்மன் கோயில்களும் உள்ளன.
# செட்டித்திருக்கோணம்

## தொழில்கள்

இக்கிராமத்தில் விவசாயமே பிரதானமான தொழிலாக உள்ளது. பாசனத்திற்கு மருதையாற்றை நம்பி உள்ளனர். நெல், வேர்க்கடலை, கரும்பு, கம்பு, கேழ்வரகு. சோளம், எள், உளுந்து, துவரை, ஆமணக்கு போன்ற பயிர்கள் பயிரிடப்படுகின்றன.  
இக்கிராமத்தின் பகுதிகளில் உள்ள நிலங்களில் சிமெண்ட் உற்பத்திக்குப் பயன்படும் சுண்ணாம்புக்கல் இருக்கும் காரணத்தினால், கிராமத்திற்கு அருகே உள்ள பகுதிகளில் (பிர்லா, செட்டிநாடு, அரசு) போன்ற சிமெண்ட் தொழிற்சாலைகள் உள்ளன.
# முன்னேறிய வகுப்பினர்

**முன்னேறியசாதி** (*forward caste*), **முன்னேறியவகுப்பு**, **முன்னேறிய சமூகம்**,அல்லது **பொது வகுப்பு**) என்பது எந்த ஒரு சீர்திருத்தச் செயலாக்கத் திட்டங்களிலும் இடம் பெறாத மக்கள் குழுக்களைக் குறிப்பதற்கு என்று இந்தியாவில் பயன்படும் சொல் ஆகும். இத்திட்டங்கள் இட ஒதுக்கீட்டின் கீழ் அமைகின்றன. முன்னேறிய வகுப்பினர் இந்திய மக்கள் தொகையில் 10 முதல் 18 விழுக்காடு வரை உள்ளனர்.
முன்னேறிய வகுப்பினரில் பொருளாதாரத்தில் நலிந்தவர்களுக்கு இந்திய அரசின் கல்வி மற்றும் வேலை வாய்ப்புகளில் 10% இட ஒதுக்கீடு வழங்கப்படுகிறது.
# மெய்நிகர் ஒளிப்படக்கருவி அமைப்பு

3D வீடியோ விளையாட்டுகளில், மெய்நிகர் ஒளிப்படக்கருவி அமைப்பானது 3D மெய்நிகர் உலகின் அமைப்பை காட்சிப்படுத்துவதட்காக கேமராவையோ அல்லது ஒரு தொகுதி கேமராகளையோ கட்டுப்படுத்துவதை நோக்காக கொண்டுள்ளது. வீடியோ விளையாட்டுகளில் பயன்படுத்தப்படும் கேமரா அமைப்புகளின் நோக்கமானது சிறந்த சாத்தியமான கோணத்தில் நடவடிக்கைகளை காட்சிப்படுத்தல்; மேலும் பொதுவாக மூன்றாம் நபர் பார்வை தேவைப்படும் போது அவை மெய்நிகர் உலகில் பயன்படுத்தப்படுகிறது.  
படத் தயாரிப்பளர்களுக்கு எதிராக மெய்நிகர் கேமரா அமைப்பு தயாரிப்பாளர்கள் எதிர்வுகொள்ள முடியாத ஒரு உலகை சமாளிக்க வேண்டும். அடுத்த செக்கனில் கதாபாத்திரங்கள் எங்கு இருப்பார்கள் என்று அறிந்து கொள்வது சாத்தியமற்றது. இவ்வாறன பொருத்தமான காட்சிகளை தேர்ந்தெடுப்பதில் உள்ள பிரச்சினைகளை தீர்ப்பதற்காக இவ் கேமரா அமைப்பானது நிச்சயிக்கப்பட்ட விதிகளை அல்லது செயற்கை நுண்ணறிவை நம்பியுள்ளது.  
பொதுவாக மூன்று வகையான ஒளிப்படக்கருவி உள்ளன. நிலையான கேமரா தொகுதிகளில் கேமராவானது அசையாமலும் கதாபாத்திரங்களின் அடுத்தடுத்த காட்சிகளை காட்சிப்படுத்தும். மறுபுறம் கண்காணிப்பு கேமராக்கள் கதாபாத்திரங்களின் அசைவை தொடராக கண்காணிக்கும். இறுதியாக தொடர்புபடுத்தல் கேமராக்கள் பகுதி தன்னியக்கமுடைய காட்சிப்படுத்தலை மாற்றுவதற்காக இயக்குபவர்களை அனுமதிக்கும். ஒரு கேமரா அமைப்பை செயல்படுத்துவதட்காக வீடியோ விளையாட்டு அபிவிருத்தியாளர்கள் கட்டுப்பாட்டு தீர்வுகள், செயற்கை நுண்ணறிவு ஸ்கிரிப்ட், தன்னாட்சி முகவர் (ஓட்டோநோமஸ் ஏஜென்ட்) போன்ற உத்திகளை பயன்படுத்துகின்றனர்.
# மெய்நிகர் ஒளிப்படக்கருவி அமைப்பு

## <span id="Third person view games" contenteditable="false"></span> மூன்றாம் நபர் காட்சி

வீடியோ விளையாட்டுகளில், "மூன்றாம் நபர்" குறிப்பிடுவது யாதெனில் வரைகலை முன்னோக்கு (graphical perspective) ஆனது ஒரு நிலையான தூரத்தில், விளையாட்டுப் பாத்திரத்திட்கு பின்னால் மற்றும் சற்று மேலாகவும் காண்பிக்கப்படுவதாகும். இந்த நோக்கானது விளையாடுபவர்களை இன்னும் வலுவாக்கும் பாத்திரமாக பார்க்க அனுமதிக்கின்றது. மேலும் இவை நடவடிக்கை விளையாட்டு (action game) மற்றும் நடவடிக்கை சாகச விளையாட்டுகளில்(action adventure games) மிகவும் பொதுவானது. இவ்வாறன முன்னோக்கையுடைய விளையாட்டுக்கள் சூழ்நிலை ஒலிகளை பயன்படுத்துகிறது. ஏனெனில் அவதாரங்களின் நிலையை பொறுத்து சூழ்நிலை ஒலித்தொகுதி மாறுபடும்.  
மூன்றாம் நபர் கேமரா அமைப்புகளில் 3 வகை உள்ளது: நிலையான கேமரா அமைப்பில் கேமராவின் நிலையானது விளையாட்டு உருவாக்கத்தின் போது நிர்ணயிக்கப்படுகின்றது. கண்காணிப்பு கேமரா தொகுதியானது பாத்திரத்தை சாதரணமாக பின்தொடரும். மேலும் தொடர்புபடுத்தும் கேமரா தொகுதியானது வீரர்களின் கட்டுப்பாட்டின் கீழ் இருக்கும்.